Folketing
2009-11-12

Vi kan selvfølgelig ikke forhindre krigshandlinger, når de kommer, men man kan prøve at lave early warning, advare tidligt og tale fornuft de steder, hvor man er. Her er det jo så en anden opgave, nemlig at sørge for, at UNIFIL, der arbejder efter resolution 1701, fortsat kan komme til at spille en vigtig rolle i at sikre fred og stabilitet i Sydlibanon. Det er godt, at der er bredde til det, og det støtter så også vores langvarige engagement i fredsprocessen, som flere har været inde på. Det er også derfor, det var vigtigt, at Folketingets ordførere kunne møde Lieberman. Hvad man så end måtte mene om hans udtalelser, var det vigtigt at møde ham direkte, og han var jo her i Folketinget. For mig er der ikke nogen tvivl om, at vi ikke får fred dernede, uden at vi får en tostatsløsning. Både Libanon og Palæstina og Israel og Jordan osv.